CELEX: C2007/247/58
Language: da
Date: 2007-10-20 00:00:00
Title: Sag T-301/07: Sag anlagt den 5. august 2007 — Lumenis mod KHIM (FACES)

20.10.2007   
            
            
               DA
            
            
               Den Europæiske Unions Tidende
            
            
               C 247/35
            
         Sag anlagt den 5. august 2007 — Lumenis mod KHIM (FACES)
   (Sag T-301/07)
   (2007/C 247/58)
   Processprog: engelsk
   Parter
   
      Sagsøger: Lumenis Ltd (Yokneam, Israel) (ved barrister S. Malynicz og solicitor B. Gerber)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelsen truffet den 1. juni 2007 af Andet Appelkammer ved Harmoniseringskontoret i klagesag R 1532/2006-2 annulleres.
            
         
               —
            
            
               Harmoniseringskontoret tilpligtes at bære sine egne sagsomkostninger og at betale sagsøgerens omkostninger.
            
         Søgsmålsgrunde og væsentligste argumenter
   
      Det omhandlede EF-varemærke: Det internationale ordmærke »FACES« for varer i klasse 10 — internationalt registrerings nr. W0874799.
   
      Undersøgerens afgørelse: Afslag på registrering i det hele.
   
      Appelkammerets afgørelse: Afslag på klagen.
   
      Søgsmålsgrunde: Sagsøgeren har til støtte for søgsmålet gjort følgende anbringender gældende:
   For det første har sagsøgeren gjort gældende, at appelkammeret ikke har foretaget en analyse af særpræget i forhold til alle de varer, mærket er ansøgt for.
   For det andet er appelkammerets opfattelse af, at der i forbindelse med salgsfremmende foranstaltninger og markedsføring i handelen normalt anvendes fotografier af ansigter, ifølge sagsøgeren ugrundet, og henhører i alle tilfælde, hvis anbringendet er af nogen som helst relevans, under artikel 7, stk. 1, litra b), eller artikel 7, stk. 1, litra c).
   For det tredje har sagsøgeren gjort gældende, at appelkammeret ikke har foretaget en analyse af, hvorvidt ordet FACES er egnet som en beskrivende angivelse af de berørte varer.
   For det fjerde har sagsøgeren gjort gældende, at appelkammeret har gjort sig skyldig i en urigtig retsanvendelse ved at kræve, at varemærket skal være slående, opfindsomt og kreativt for at undgå registreringshindringerne i artikel 7, stk. 1, litra b), i forordning (EF) nr. 40/94.